《同谢子肃诸公饮贴山岊上人房》
宋代·李龟朋

石磴行崎曲，缘云入翠微。
山寒惊岁晚，渚绿认春归。
绝境为谁设，清欢如此稀。
轩窗生夜气，檐角有星飞。

作者简介：宋京兆长安人，字才翁，号静斋。高宗绍兴中寓家台州临海。尝试流寓为魁选，监南岳庙。钱端礼闻其贤，延至馆下，令其孙钱象祖从之学。龟朋刻厉于学，安于贫约，台州人不论贵贱老少，无不敬而爱之。有《迂论》。